

***STRATEĠIJA “MILL-GĦALQA SAL-PLATT”***

***ABBOZZ TAL-PJAN TA’ AZZJONI***

*Il-miżuri ppreżentati f’dan il-pjan ta’ azzjoni hemm bżonn li jitmexxew kollha ’l quddiem f’konformità mal-prinċipji ta’ regolamentazzjoni aħjar, flimkien mal-evalwazzjonijiet u l-valutazzjonijiet tal-impatt skont kif xieraq*

|  |  |  |
| --- | --- | --- |
| **AZZJONIJIET** | **Skeda ta’ żmien indikattiva** | **Nru** |
| * Proposta għal **qafas leġiżlattiv għas-sistemi tal-ikel sostenibbli** | 2023 |  |
| * Jiġi żviluppat **pjan ta’ kontinġenza biex jiġu żgurati l-provvista tal-ikel u s-sigurtà tal-ikel** | Q4 2021 |  |
|  | | |
| **Tiġi żgurata produzzjoni sostenibbli tal-ikel** | | |
| * Jiġu adottati rakkomandazzjonijiet lil kull Stat Membru li jindirizzaw id-disa’ objettivi speċifiċi tal-**Politika Agrikola Komuni (PAK)**, qabel ma jiġu sottomessi formalment l-abbozzi tal-Pjanijiet Strateġiċi tal-PAK | Q4  2020 |  |
| * Proposta għal reviżjoni tad-Direttiva dwar l-Użu Sostenibbli tal-Pestiċidi sabiex **jitnaqqas b’mod sinifikanti l-użu u r-riskju u d-dipendenza fuq il-pestiċidi** u tissaħħaħ il-Ġestjoni integrata tal-Pesti | Q1  2022 |  |
| * Reviżjoni tar-Regolamenti ta’ Implimentazzjoni rilevanti skont il-qafas tal-Prodotti għall-Protezzjoni tal-Pjanti biex jiġi ffaċilitat it-tqegħid fis-suq tal-**prodotti għall-protezzjoni tal-pjanti** **li jkun fihom sustanzi attivi bijoloġiċi** | Q4  2021 |  |
| * Proposta għal reviżjoni tar-**Regolament dwar l-istatistika tal-pestiċidi** biex jingħelbu l-lakuni fid-*data* u jissaħħaħ it-tfassil tal-politika bbażat fuq l-evidenza | 2023 |  |
| * Evalwazzjoni u reviżjoni tal-leġiżlazzjoni eżistenti dwar **il-benessri tal-annimali**, inkluż dwar it-trasport tal-annimali u l-qtil tal-annimali | Q4  2023 |  |
| * Proposta għal reviżjoni tar-Regolament dwar l-**addittivi tal-għalf** sabiex jitnaqqas l-impatt ambjentali tat-trobbija tal-bhejjem | Q4  2021 |  |
| * Proposta għal reviżjoni tar-Regolament tan-Netwerk tad-*Data* dwar il-Kontabbiltà tal-Azjendi Agrikoli biex din tinbidel f’**Netwerk tad-*Data* dwar is-Sostenibbiltà tal-Azjendi Agrikoli** bil-ħsieb li jsir kontribut għal użu mifrux ta’ prattiki ta’ biedja sostenibbli | Q2  2022 |  |
| * Kjarifika tal-kamp ta’ applikazzjoni tar-**regoli tal-kompetizzjoni** fit-TFUE fir-rigward tas-sostenibbiltà fl-azzjonijiet kollettivi. | Q3  2022 |  |
| * Inizjattivi leġiżlattivi biex tissaħħaħ il-kooperazzjoni bejn il-produtturi primarji biex **jappoġġaw il-pożizzjoni tagħhom fil-katina tal-ikel** u inizjattivi mhux leġiżlattivi biex **itejbu t-trasparenza** | 2021-2022 |  |
| * Inizjattiva tal-UE dwar **is-sekwestru tal-karbonju f’art agrikola** | Q3  2021 |  |
|  | | |
| **Jiġu stimolati prattiċi sostenibbli tal-ipproċessar tal-ikel, tal-bejgħ bl-ingrossa, tal-bejgħ bl-imnut, tal-ospitalità u tas-servizzi tal-ikel** | | |
| * Inizjattiva biex jitjieb il-qafas ta’ governanza korporattiva, li tinkludi rekwiżit biex l-industrija tal-ikel tintegra s-sostenibbiltà fl-istrateġiji korporattivi | Q1 2021 |  |
| * Jiġu żviluppati kodiċi u qafas tal-UE għall-monitoraġġ tal-**imġiba responsabbli fin-negozju u fil-kummerċjalizzazzjoni** fil-katina tal-provvista tal-ikel | Q2  2021 |  |
| * Jitnedew inizjattivi biex tiġi stimolata r-**riformulazzjoni** tal-ikel ipproċessat, inkluż l-iffissar ta’ **livelli massimi għal ċerti nutrijenti** | Q4 2021 |  |
| * Jiġu stabbiliti **profili nutrizzjonali** biex tiġi ristretta l-promozzjoni ta’ ikel b’kontenut għoli ta’ melħ, zokkor u/jew xaħam | Q4 2022 |  |
| * Proposta għal reviżjoni tal-leġiżlazzjoni tal-UE dwar **il-Materjali li jiġu f’Kuntatt mal-Ikel** sabiex titjieb is-sikurezza tal-ikel, tiġi żgurata s-saħħa taċ-ċittadini u titnaqqas l-impronta ambjentali tas-settur | Q4 2022 |  |
| * Proposta għal reviżjoni tal-**istandards tal-kummerċjalizzazzjoni tal-UE** għall-prodotti agrikoli, tas-sajd u tal-akkwakultura sabiex jiġu żgurati l-użu u l-provvista ta’ prodotti sostenibbli | 2021-2022 |  |
| * Tissaħħaħ il-koordinazzjoni biex jiġu infurzati r-regoli tas-suq uniku u biex tiġi indirizzata l-**Frodi Alimentari**, inkluż permezz li jiġi kkunsidrat użu msaħħaħ tal-kapaċitajiet investigattivi tal-OLAF | 2021-2022 |  |
|  | | |
| **Jiġi promoss il-konsum sostenibbli tal-ikel, filwaqt li tiġi ffaċilitata l-bidla lejn dieti tajbin għas-saħħa u sostenibbli** | | |
| * Proposta għal **tikkettar armonizzat u** **obbligatorju dwar in-nutrizzjoni fuq il-parti ta’ quddiem tal-pakkett** sabiex il-konsumaturi jkunu jistgħu jagħmlu għażliet ta’ ikel li huma tajbin għal saħħithom | Q4  2022 |  |
| * Proposta biex tiġi rikjesta l-**indikazzjoni tal-oriġini** għal ċerti prodotti | Q4  2022 |  |
| * Jiġu determinati l-aħjar modalitajiet għall-iffissar ta’ **kriterji minimi obbligatorji għall-akkwist ta’ ikel sostenibbli** biex jiġu promossi dieti tajbin għas-saħħa u sostenibbli, inklużi l-prodotti organiċi, fl-iskejjel u fl-istituzzjonijiet pubbliċi | Q3  2021 |  |
| * Proposta għal **qafas ta’ tikkettar tal-ikel sostenibbli** sabiex il-konsumaturi jkunu jistgħu jagħmlu għażliet sostenibbli dwar l-ikel | 2024 |  |
| * Rieżami tal-**programm ta’ promozzjoni tal-UE** għall-prodotti agrikoli u tal-ikel bil-ħsieb li jissaħħaħ il-kontribut tiegħu għall-produzzjoni u għall-konsum sostenibbli | Q4  2020 |  |
| * Rieżami tal-qafas legali tal-**iskema tal-iskejjel tal-UE** bil-ħsieb li l-iskema tiffoka fuq l-ikel tajjeb għas-saħħa u sostenibbli | 2023 |  |
|  | | |
| **Jitnaqqsu t-telf u l-ħela tal-ikel** | | |
| * Proposta għal **miri fil-livell tal-UE biex titnaqqas il-ħela tal-ikel** | 2023 |  |
| * Proposta għal reviżjoni tar-regoli tal-UE dwar l-**immarkar tad-data** (id-dati “use by” (uża sa) u “best before” (l-aħjar jintuża qabel)) | Q4  2022 |  |